|  |
| --- |
| [**Klinik Zenit**](https://klinik-zenit.dk/) |
| **Amagerlandevej 31 2770 Kastrup**  **+45 26365646**  **E-mail: inf@klinik-zenit.dk** |

**Skriftligt patient informationsmateriale** **– Restylane skinboosters**

Vi anbefaler, at du læser denne information før eventuel behandling.

**FORUNDERSØGELSE**

Enhver behandling i Klinik Zenit er forudgået af en forundersøgelse. Forundersøgelsen skal i overensstemmelse med Sundhedsstyrelsens bestemmelser være foretaget senest 48 timer før en behandling påbegyndes. Det er ligeledes et krav, at der, forud for kosmetisk behandling, foreligger fotodokumentation, som arkiveres i journalen. Ved forundersøgelsen sikres, at vi har mulighed for at tilbyde dig behandling. Vi afstemmer muligheder og forventninger til behandlingen. Vi stræber mod at skabe resultater der underbygger din personlighed med et friskere og måske yngre udseende. Ofte vil effekten være tydelig for dig selv, mens dine omgivelser blot vil bemærke et mere friskt og glattere udseende.

Vi planlægger behandlingen i samråd med dig. Vi stiller vores erfaring og ekspertise til rådighed for at rådgive og vejlede dig hen mod den bedste udgave af dig selv

**RESTYLANE SKINBOOSTER**

Restylane® Skinbooster er en tynd filler. Den består af 2% stabiliseret Hyaluronsyre og 98% vand. Hyaluronsyre er et sukkerstof der findes naturligt i huden, men som produceres i mindre grad, når vi aldres.

Restylane er naturlig gel, som integreres i vævet og nedbrydes naturligt i løbet af ca. 12 måneder. Restylane Skinbooster virker dybt i huden ved at tilføje langtidsholdbart hyaluronsyre indefra. Din hud får ny vitalitet og glød. Det betyder, at huden genvinder sit kollagen niveau, de elastiske fibre og sin ungdommelige fasthed.

Restylane skinboosters er en fugtgivende behandling som forbedrer hudens kvalitet ved at booste huden med fugt og herved give mere spændstighed og en naturlig glød. Restylane skinbooster kan også være med til at reducere fine linjer og rynker. En behandling med Restylane Skinbooster udglatter huden indefra og skaber glød, liv og fylde uden at ændre din ansigtsform, der tilfører huden fugt indefra gennem små mikroinjektioner, hvorved hudens struktur og elasticitet forbedres væsentligt.

Sikkerheden og effekten er veldokumenteret, og der er siden 1996 udført mere end 20 millioner behandlinger med Restylane. Restylane Skinbooster er underbygget af adskillige kliniske studier.

**BEHANDLIND**

Restylane skinbooster anvendes typisk som en kur med 2-3 behandlinger med 2-4 ugers interval eller som enkeltbehandling – alt efter behov. Det vurderes hos hver enkelt person, hvor mange ml Restylane skinbooster der er behov for, for at opnå det bedste resultat afhængigt af den enkeltes hudtilstand. For at opnå det bedste resultat, bør man i nogle tilfælde gentage behandlingen med Restylane skinbooster efter 6 måneder.

Til selve skinbooster behandlingen skal du afsætte omkring en halv time. Når du ankommer til din behandling, tages nogle før-billeder af det pågældende område, der skal behandles. Herefter vil området blive rengjort og sprittet af.

Skinbooster produktet injiceres i mange små overfladiske doser i det område, der skal behandles. Efter behandlingen kan der komme let rødme, hævelse, ømhed, blå mærker eller kløe i det behandlede område. Dette er helt normalt og ubehaget forsvinder oftest i løbet af få dage til en uges tid. Normalt kan du genoptage dit arbejde efter behandlingen.

Vi anbefaler, at du ikke berører det behandlede område i 6 timer efter behandlingen, for at minimere risikoen for infektion. Herefter kan du lægge en let makeup.

**RESTYLANE SKINBOOSTER TIL RYNKEBEHANDLING**

Dybe rynker ved øjnene, vrede furer mellem øjenbrynene, eller dybe furer ved næsen og munden samt rynker på overlæben kan mindskes ved hjælp af Restylane Skinbooster.

Behandlingen med Restylane Skinbooster kræver blot få injektioner og foregår over en eller flere omgange. Hver behandling tager omkring 30 minutter. Resultatet ses med det samme.

I de tilfælde, hvor rynkerne skyldes sammentrækninger af musklerne, såkaldte dynamiske rynker i fx panden, mellem øjenbrynene eller kraftige smilerynker ved øjnene, kan Botox benyttes, eventuelt i kombination med ansigtsløft.

**MULIGE BIVIRKNINGER OG KOMPLIKATIONER VED BEHANDLING MED RESTYLANE-SKINBOOSTER**

**ALMINDELIGE BIVIRKNINGER:** Let rødme, lokal smerte, hævelse, blå mærker eller kløe i det behandlede område. Disse bivirkninger forsvinder typisk inden for en uge.

**MEGET SJÆLDNE BIVIRKNINGER:** Lokal reaktion med hævelse, rødme og fasthed ved injektionsstedet. Symptomerne opstår nogle dage til uger efter indsprøjtningerne og varer i flere uger. Betændelse eller grå misfarvning ved injektionsstedet. Det kan opstå flere uger til måneder efter indsprøjtningerne og kan vare i flere måneder. Sårskorpedannelse der heler til en overfladisk ar-dannelse.

Det er vigtigt at kontakte lægen ved tegn herpå, således behandling kan igangsættes hurtigt, og risikoen for blivende ar mindskes.

Der kan i ekstremt sjældne tilfælde ved et uheld indsprøjtes filler-materiale i et blodkar. Dette kan i værste fald føre til at vævet, som forsynes af blodkarret. Det er derfor vigtigt, at man omgående henvender sig til klinikken eller ens behandler, hvis huden omkring indstiksstedet blegner og bliver smertefuldt, eller hvis man oplever synsforstyrrelser, så behandling kan iværksættes hurtigt.

Kontakt klinikken såfremt du er i tvivl. I tilfælde du skulle søge AKUT- hjælp/ lægehjælp efter lukketid kan du kontakte akuttelefon **+45 91995897** eller 1813.

**KONTRAINDIKATIONER**

Husk at oplyse om alle helbredsmæssige forhold ved forundersøgelsen, fx om du tager medicin, har allergi, er ryger eller har kroniske sygdomme, forkølelsessår eller om du er gravid/ammende. Der gives aldrig injektionsbehandlinger i områder med forkølelsessår, betændelse eller akne. Man kan have øget risiko for blødning (blå mærker) hvis man tager gigtmedicin eller hovedpinepiller, som indeholder acetylsalicylsyre f.eks. Treo eller Magnyl.

Er man i behandling med blodfortyndende medicin fx pradaxa, marevan eller lign., skal denne behandling pauseres i minimum 3-7 dage inden filler behandling. **Det skal aftales med egen læge**, om det er forsvarligt at holde pause med den blodfortyndende behandling. Hvis dette ikke er tilfældet, kan man ikke blive behandlet med filler.

**Du må ikke være gravid eller ammende, og du skal være fyldt 18 år.**

**INFORMATION OG SAMTYKKE**

Ved forundersøgelsen vil du modtage information, mundtligt og skriftligt, om behandlingen og de risici for bivirkninger og komplikationer, der kan være forbundet hermed.

Efter at have gennemlæst denne skriftlige information skal du have mundtlig information om behandlingen og mulighed for at stille spørgsmål. Du har mulighed for at medbringe en bisidder.  
  
Efter den mundtlige information skal der være mindst 2 dages betænkningstid, før du må give dit samtykke til behandlingen.

**Vi glæder os til at se dig og til at hjælpe med at rådgive, vejlede og opfylde dine ønsker.**